CELEX: 31999R0509
Language: el
Date: 1999-03-08 00:00:00
Title: Κανονισμός (ΕΚ) αριθ. 509/1999 της Επιτροπής της 8ης Μαρτίου 1999 για την παράταση της μέγιστης περιόδου που ορίζεται για την τοποθέτηση ενωτίων στους βίσονες (είδη Bison bison spp.)

Avis juridique important

|

31999R0509

Κανονισμός (ΕΚ) αριθ. 509/1999 της Επιτροπής της 8ης Μαρτίου 1999 για την παράταση της μέγιστης περιόδου που ορίζεται για την τοποθέτηση ενωτίων στους βίσονες (είδη Bison bison spp.)  

Επίσημη Εφημερίδα αριθ. L 060 της 09/03/1999 σ. 0053 - 0053

ΚΑΝΟΝΙΣΜΟΣ (ΕΚ) αριθ. 509/1999 ΤΗΣ ΕΠΙΤΡΟΠΗΣ της 8ης Μαρτίου 1999 για την παράταση της μέγιστης περιόδου που ορίζεται για την τοποθέτηση ενωτίων στους βίσονες (είδη Bison bison spp.)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 820/97 του Συμβουλίου, της 21ης Απριλίου 1997, σχετικά με τη θέση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας (1), και ιδίως το άρθρο 4 παράγραφος 2,την αίτηση που υπέβαλε το Ηνωμένο Βασίλειο και η Γαλλία,Εκτιμώντας:ότι το Ηνωμένο Βασίλειο και η Γαλλία ζήτησαν παράταση εννέα μηνών της μέγιστης περιόδου που ορίζεται για την τοποθέτηση ενωτίων στους βίσονες, λόγω πρακτικών δυσκολιών 7ότι, δεδομένου ότι οι βίσονες είναι δυνατόν να εκτρέφονται και σε άλλα κράτη μέλη επίσης, η εν λόγω παράταση θα πρέπει να εφαρμοστεί για όλα τα κράτη μέλη 7ότι τα εν λόγω βοοειδή εκτρέφονται με όρους τέτοιους ώστε τα μοσχάρια να παραμένουν πάντοτε κοντά στη μητέρα τους μέχρι να απομακρυνθούν απ' αυτήν στην ηλικία των εννέα μηνών το αργότερο 7ότι είναι αιτιολογημένο να ληφθεί υπόψη η αίτηση αυτή, δεδομένου ότι η παράταση της μέγιστης περιόδου δεν επηρεάζει την ποιότητα των πληροφοριών που παρέχονται από την εθνική βάση δεδομένων και ότι τα ζώα αυτά δεν μετακινούνται όταν δεν τους έχουν τοποθετηθεί ενώτια 7ότι οι αρχές των κρατών μελών αναλαμβάνουν την υποχρέωση να μην επεκτείνουν την παρέκκλιση αυτή και σε άλλα στοιχεία του συστήματος της αναγνώρισης και καταγραφής βισόνων 7ότι ο παρών κανονισμός θα πρέπει, με την επιφύλαξη των αποφάσεων, να εγκριθεί, έχοντας υπόψη τον πλήρη λειτουργικό χαρακτήρα των εθνικών δεδομένων 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Τα κράτη μέλη μπορούν να παρατείνουν εννέα μήνες τη μέγιστη περίοδο που ορίζεται από το άρθρο 4 παράγραφος 2 του κανονισμού (ΕΚ) αριθ. 820/97 σχετικά με την τοποθέτηση ενωτίων στους βίσονες Bison bison spp.Η παράταση αυτή δεν επηρεάζει την ποιότητα των πληροφοριών που παρέχονται από την εθνική βάση δεδομένων.Άρθρο 2 1. Η παράταση που προβλέπεται στο άρθρο 1 χορηγείται με βάση την τήρηση όλων των όρων που τίθενται στις παραγράφους 2 και 3.2. Τα ζώα ανήκουν στα είδη Bison bison spp.3. Τα ενώτια τοποθετούνται όταν τα μοσχάρια απομακρύνονται από τη μητέρα τους και, σε κάθε περίπτωση, πριν από την ηλικία των εννέα μηνών. Αν ένα ζώο φεύγει από την εκμετάλλευση στην οποία έχει γεννηθεί πριν από την ηλικία αυτή, θα πρέπει να του τοποθετηθεί ενώτιο πριν φύγει από την εκμετάλλευση.Άρθρο 3 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 8 Μαρτίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 117 της 7. 5. 1997, σ. 1.